**Sportköri beszámoló 2016**

A SZTAKI SC elnökségi feladatait 2016-ban is Pólusné Thiry Éva és Adács Péter látták el.

2016. év legfontosabb feladata az volt, hogy a 2015-ben eltervezett és megkezdett folyamatok, azaz az egyes szakosztályok anyagi helyzetének stabilizálása folytatódjon. Atámogatási elv lényege, hogy az egyes szakosztályok kiadásait 2 forrásból: a tagdíjbevételekből, illetve a támogatásból fedezzék 50-50 %-os arányban. Az elv praktikusan úgy lett átültetve a gyakorlatba, hogy addig nem történt meg a számlák kifizetése, amíg legalább az számla értékének 50%-a be nem folyt a tagdíjakból.

Ahogy az alábbi táblázatokból látszik, a szakosztályok vezetői többé-kevésbé jól tervezték a szakosztályok bevételeit, kiadásait.

|  |  |  |  |
| --- | --- | --- | --- |
| **Szakosztály** | **TERVEZETT** | | |
| **tagdíjbevétel** | **támogatás** | **költség** |
| Tenisz | 800 000 | 800 000 | 1 600 000 |
| Labdarúgó | 456 000 | 456 000 | 907 000 |
| Vitorlás | 200 000 | 200 000 | 370 000 |
| Evezős | 120 000 | 120 000 | 240 000 |
| Kondi torna | 75 000 | 75 000 | 220 000 |
| Fallabda | 250 000 | 250 000 | 400 000 |
| Elnöki keret |  | 239 000\* |  |
| **Összesen** | **1 901 000** | **2 140 000** | 1. **737 000** |

\* arácsi vitorlástábor költségeit tartalmazza. A tabor az Arácson üdülő vagy csak odalátogató kollégáknak és családtagjaiknak szerveződik.

|  |  |  |  |  |  |
| --- | --- | --- | --- | --- | --- |
| **Szakosztály** | **TÉNYLEGES** | | | | **Kumulált**  **egyenleg** |
| **tagdíjbevétel** | **támogatás** | **költség** | **egyenleg** |
| Tenisz | 827 400 | 828 000 | 1 536 740 | 115660 | -3 290 |
| Labdarúgó | 495 200 | 495 000 | 927 415 | 62 785 | 364 083 |
| Vitorlás | 184 300 | 185 000 | 361 000 | 8 300 | 241 577 |
| Evezős | 138 000 | 138 000 | 219 920 | 56 080 | -127 352 |
| Kondi torna | 85 000 | 85 000 | 150 000 | 20 000 | 157 170 |
| Fallabda | 40 000 | 40 000 | 81 912 | -1912 | 379 035 |
| Elnöki keret\* |  | 239 000 |  |  |  |
| **Összesen** | **1 769 900** | **2 010 000** | **3 276 987** |  |  |

\* Az arácsi tábor augusztus 1 - 9 közötti időszakra lett időzítve, hogy két üdülőturnusnak is legyen alkalma vitorlázni. Idén is egy tőkesúlyos Rebell Seaskip (Hófehérke) állt nem csak a vitorlás szakosztály tagjainak, hanem minden sztakis rendelkezésére. Így akkor is lehetőség volt vízre szállni, amikor másodfokú viharjelzés volt érvényben. A szakosztály tagjai idén is készséggel vitték sétavitorlázásra a vízijártassági vizsgával nem rendelkező kollégákat és családtagjaikat is. Ezt az üdülők ki is használták és minden nap váltott utasokkal ment a hajó.

|  |  |  |  |
| --- | --- | --- | --- |
| **Szakosztály** | **TERVEZETT (2017 év)** | | |
| **tagdíjbevétel** | **támogatás** | **költség** |
| Tenisz | 700 000 | 700 000 | 1 400 000 |
| Labdarúgó | 460 000 | 460 000 | 843 000 |
| Vitorlás | 200 000 | 200 000 | 400 000 |
| Evezős | 120 000 | 120 000 | 240 000 |
| Kondi torna | 120 000 | 120 000 | 280 000 |
| Fallabda | 100 000 | 100 000 | 200 000 |
| Elnöki keret |  | 240000\* |  |
| **Összesen** | **1700 000** | **1 940 000** | **3 363 000** |

\* arácsi vitorlástábor költségeit tartalmazza. A tabor az Arácson üdülő vagy csak odalátogató kollégáknak és családtagjaiknak szerveződik.

**Fallabda (Szakosztályvezető: Rátóti Attila)**

A szakosztály tagjai a Gold Crown Szabadidőközpontba járnak játszani. Ez a hely közel található a SZTAKI-hoz és itt, szerződés keretében, mérsékelt, 25%-os kedvezménnyel tudunk fallabdázni.

Sajnálatos, hogy 2016. év során több fallabda szakosztály tagnak szűnt meg a SZTAKI-s munkaviszonya, és sokan mentek át a BME-re fallabdázni. Így gyakorlatilag 1 főre csökkent a rendszeresen a Gold Crown-ban fallabdázók száma.

A 2017. év legfontosabb feladata a fallaba SZTAKI-n belüli népszerűsítése kell, hogy legyen, illetve tárgyalásokat kell folytatni a BME-vel, hogy milyen feltételekkel sportolhatnak a SZTAKI-sok a pályájukon.

**Vitorlás (Szakosztályvezető: Bisztrai Frigyes)**

2016-ös év is a korábban már megszokott program szerint telt. A szokásos arácsi táboron kívül 3 hétvégi túrára került sor. Az első túra ismét Pünkösdkor volt (május 13-16). Ezen a rossz idő miatt csak egy hajó 4 főnyi legénységgel vett részt. A második tavaszi túrán, június 3-5 között 3 hajó 12 fővel futott ki a kikötőből. Az őszi túrán szeptember 9-11 között, szintén 3 hajóval 14 sporttársunk túrázott. Az első túrán nagyon rossz, esős idő volt. A második túrán változó (napsütés/jégeső) körülmények között vitorlázhattunk. Az őszi túrán kis szemerkélés ránk ijesztett, de összességében elfogadható idő volt. Az időjárástól függetlenül mindig jó hangulatú túrákat sikerült lebonyolítani. A szakosztály taglétszáma változatlan: 21 fő.

**Tenisz (Szakosztályvezető: Kiss Márton)**

2016-ban a nyári szezonban 19-en játszottak 250 órát fix időben és 78 órát kötetlen időben. Ebből 12-en voltak SZTAKI-s kollégák és 7-en pedig külsős barátok. Az ősszel rendezett házibajnokságon 8 fő vett részt.

A téli szezonban 16-an játszottak 182 fix órában és 34 kötetlen órában.

Kiadásokat a nyári szezon 375 000 Ft-os és a téli szezon 850 000 Ft-os pályabérleti díjai mellett a házibajnokság 12 240 Ft-os nyeremény költsége képezte. Így éves kiadás 1 237 240 Ft volt.

2017-ben kb. 18-fős csapattal lehet számolni. Kiadásainkat szintén a pályabérletek és a hagyománnyá vált házibajnokságunk költségei fogják adni. Támogatási igény: *700 000 Ft*.

**Labdarúgás (Szakosztályvezető: Horváth Markó)**

Az elmúlt évek gyakorlatához hasonlóan, a 2016-os évben is heti rendszerességgel (szerdánként, 19:00-tól 20:30-ig) tartottak sportfoglalkozásokat. Az év nagy részében (41 alkalom) a Városmajor utcai teremben, míg nyáron (10 alkalom) az Andor utcai műfüves futballpályán játszottak. A szakosztály 2016-ban 19-21 aktív taggal rendelkezett, akik közül a teremben alkalmanként 12-15, a műfüves pályán 10-12 fő volt jelen.

November 20-án, 5 csapat (30 fő, többségében sztakis) részvételével megrendezésre került egy nagyon jó hangulatú SZTAKI Kupa.

A szakosztály 301 298 Ft-os egyenleggel kezdte meg az évet. A terembérlet költsége szerződésben rögzített volt (17 000 Ft/alkalom; összesen 697 000 Ft), így azzal pontosan lehetett számolni. A műfüves pálya bérleti díja kis mértékben emelkedett a tervezetthez képest (15 000-17 500 Ft/alkalom pályától és világítástól függően; összesen 161 500 Ft), de cserébe

felújított pályán játszhattak. A Kupa kiadását/bevételét sikerült jól megtippelni. A befolyt nevezési díjból (500 Ft/fő; összesen 15 000 Ft) fedezni tudták a díjazást (érmek, kupa, plakett; összesen 11 425 Ft), illetve a terembérlet (47 500 Ft) egy részét is. Egyéb kiadásokra (labda) 9990 Ft-t költöttek. A tagdíj bevételük (a kupa nevezést nem beleszámítva) összesen 480 200 Ft volt. A szakosztály tehát tartani tudta a tervezett költségvetést, ezzel továbbra is képes volt 1-1 arányban fizetni a kiadásait.

A 2017-es évben is a szokásos időpontban és változatlan helyszíneken tervezik tartani az alkalmakat.

Városmajor utcai terem bérleti díja nem változik az előző évhez képest (17 000 Ft/alkalom; összesen 39 alkalom), de az Andor utcai műfüves pálya bérleti díját ismét csak megtippelni lehet (valószínűleg maximum 18 000 Ft/alkalom; összesen 10 alkalom), így az éves terem/pályabérlet körülbelül 843 000 Ft lesz. Mindenképpen szeretnék újra megrendezni a SZTAKI Kupát, sőt az előző sikerén felbuzdulva felvetődött az ötlet, hogy akár tavasszal és ősszel is lehetne egy-egy. A tervezett tagdíj bevétel — és ezzel az igényelt támogatás mértéke is — 460 000 Ft. Idén több egyéb kiadással is számolni kell (a terem/műfüves labda fogyóeszköz, illetve tervezik egy egyszerű időmérő eszköz beszerzését is).

A meglévő tartalékkal illetve az igényelt támogatással együtt a szakosztály mérlege továbbra is fenntartható lesz.

**Női Gyógy-kondicionáló torna (Szakosztályvezető: Szereminé Merényi Ágnes)**

A Szakosztály változatlanul, heti egy alkalommal, hétfői napokon tartja foglalkozásait 17-18 óra között Nádai Krisztina gyógytornász vezetésével a konditeremben.

2012. óta 5000 Ft volt az óradíj, amelyet 2016 szeptemberétől 7000 Ft-ra emelt a Százlábú Bt.

Felmerült a tagoklban, hogy olcsóbb gyógytornászt keressenek, de ilyen szaktudással rendelkező tornatanáruk még nem volt. Így elfogadták az áremelést és megszavazták azt, hogy az éves tagdíjat, az eddigi 15 eFt-ról 20eFt-ra emelik.

Természetesen nagyobb létszám esetén csökkenthető lenne ez az összeg, de sajnos nincs érdeklődés a kollégák körében, pedig kényelmes dolog az, hogy a tanár jön ide és nem kell utazgatni sehová, csak felsétálni az emeletre és tornázni.

Több kolléganő ugyan jelezte, hogy szándékában áll elkezdeni a kondi tornát, de ez nem valósult meg.

**Evezés (Szakosztályvezető: Szántó György)**

Ebben az évben kétszeresen is jól sikerült az évkezdés. A sikeres támogatókeresés eredményeként el tudták érni, hogy a folyó évi költségvetésüknek jelentős többlete legyen, így most több figyelmet fordíthatnak az evezés népszerűsítésére és a hajóhasználati napok számának emelésére.

Ugyancsak jól sikerült a szokásos karbantartás, amelyet június 5-én tartottak az immár régi/ új helyen, a Béke2 csónakházban. Mivel az időjárás ezúttal nem volt túl kegyes hozzájuk, így az egyik kiel (Bit) ellenőrzésére és karbantartására sajnos nem volt idő. Az összes többi hajót és tartozékot viszont sikerült átnézni, rendbe tenni, lemosni, lecsiszolni és lakkozni is. Emellett a most beszerzett karbantartási anyagokból maradt még a következő évi munkákhoz is némi tartalék.

Az év közben ismét jelentkezett viszont néhány korábbi gond, így pótolni kellett az egyik kenu elveszett emelő kötelét, és az egyik kajakból is eltűnt az első lábtartó. A következő évi felújítás során rendbe kell majd tenni több kiel lapát bőrözését és a toll végi védő lemezek rögzítését is. Itt is meg kell említeni viszont a karbantartásban jeleskedő tagok nevét: Gosztonyi Laci, Majdik András, Albert Anna, Kopácsi Sándor és barátnője, valamint Újfalusi László.

Valamelyest sikerült emelni a hajóhasználati napok számát (18 napra a tavalyi 15 után), de ez még mindig jócskán elmarad a korábbi években megszokottól. Ugyanakkor az elmúlt évben tapasztalt pozitív pénzügyi egyenleg, ezen belül az állandósuló tagdíjbevétel és a külső pártolói megállapodások meghosszabbítása, valamint az ezekkel arányos intézeti támogatás révén már az is elérhetőnek látszik, hogy néhány év alatt - a bérleti díj jelenlegi gyakorlat szerinti előfinanszírozása ellenére - a görgetett egyenleg is pozitívba kerüljön.

Továbbra is nagy súlyt akarnak fektetni arra, hogy a szakosztály létszáma (és ezen belül főleg az aktív tagok részaránya) még tovább emelkedjen, és több figyelmet akarnak fordítani az evezés népszerűsítésére. Ezért ismételten meg kell hirdetni a korábbi toborzó és népszerűsítő akciókat, a szakosztályi életről szóló beszámolókat és felhívásokat, és persze a jelenlegi tagok körében is sokat kell tenni a nagyobb aktivitás érdekében.

Budapest, 2017. január 31.

Pólusné Thiry Éva

SZTAKI SC elnök